CELEX: 52015PC0212
Language: fi
Date: 2015-05-20
Title: Ehdotus NEUVOSTON ASETUS asetuksen (EU) 2015/104 muuttamisesta tiettyjen kalastusmahdollisuuksien osalta

EUROOPAN
                        KOMISSIO
                                                Bryssel 20.5.2015
                                                COM(2015) 212 final
                                                2015/0108 (NLE)
                                     Ehdotus
                             NEUVOSTON ASETUS
   asetuksen (EU) 2015/104 muuttamisesta tiettyjen kalastusmahdollisuuksien osalta
FI                                                                                 FI
 ---pagebreak---                                             PERUSTELUT
   1.        EHDOTUKSEN TAUSTA
   Neuvoston asetuksessa (EU) 2015/104 vahvistetaan unionin vesillä ja unionin aluksiin
   tietyillä unionin ulkopuolisilla vesillä sovellettavien tiettyjen kalakantojen ja
   kalakantaryhmien kalastusmahdollisuudet vuodeksi 2015. Kyseisiä kalastusmahdollisuuksia
   muutetaan niiden voimassaoloaikana yleensä useita kertoja.
   2.        KUULEMISTEN JA VAIKUTUSTENARVIOINTIEN TULOKSET
   Saalisrajoitusten asettamisesta tietyntyyppisille pyydyksille sekä kalastuskieltoalueen käytöstä
   on keskusteltu laajalti jäsenvaltioiden kanssa. Jäsenvaltioita pyydettiin tekemään selvitys
   meribassin kalastuksesta ja siitä, kuinka ne voisivat pienentää meribassisaaliita ja vähentää
   kuolevuutta eri kalastuksissa.
   Pyynnön johdosta Ranska ja Yhdistynyt kuningaskunta tekivät selvityksen erilaisista
   saalisrajoituksista sekä siitä, kuinka ne vaikuttavat eri toimintoihin meribassin kalastuksessa.
   3.        EHDOTUKSEEN LIITTYVÄT OIKEUDELLISET NÄKÖKOHDAT
   Ehdotetuilla muutoksilla on tarkoitus muuttaa asetusta (EU) 104/2015 jäljempänä esitetyllä
   tavalla.
   Kansainvälinen merentutkimusneuvosto (ICES) antoi kesäkuussa 2014 tieteellisen lausunnon
   kyseessä olevasta kannasta, joka on vuodesta 2012 nopeasti heikentynyt. Tieteellis-teknis-
   taloudellinen kalastuskomitea (STECF) on lisäksi todennut, etteivät nykyiset kansalliset
   toimenpiteet meribassin suojelemiseksi ole yleensä tehokkaita. Meribassi on hitaasti kehittyvä
   ja kasvava laji. Kannan kalastuskuolevuus on nykyisin nelinkertainen kestävän
   enimmäistuoton mukaiseen tasoon nähden. Kelttienmerellä, Englannin kanaalissa,
   Irlanninmerellä ja eteläisellä Pohjanmerellä (ICES-alueet IV b ja c sekä VII a, d–h)
   meribassikannan tila on edelleen kriittinen, ja meribassisaaliita olisi pienennettävä
   mahdollisimman paljon rekrytoinnin lisäämiseksi ja rekryyttien suojelemiseksi.
   Kutualueiden välitöntä suojelua varten on jo tammikuussa 2015 säädetty kiireellisistä
   toimenpiteistä yhteisestä kalastuspolitiikasta annetun Euroopan parlamentin ja neuvoston
   asetuksen (EU) N:o 1380/2013 12 artiklan perusteella. Kyseinen asetus takaa suojelun
   tilapäisesti, ja komissio on selventänyt, että kiireelliset toimenpiteet ovat ensimmäinen osa
   vuonna 2015 tarvittavasta kolmiosaisesta hoitotoimenpiteiden kokonaisuudesta, jota se on
   kehitellyt edelleen yhdessä jäsenvaltioiden kanssa. Kalastusmahdollisuuksista annettuun
   asetukseen (EU) 104/2015 on jo hyväksytty ensimmäinen muutos. Sillä otetaan käyttöön
   virkistyskalastajiin sovellettavia saalisrajoituksia, jotka muodostavat toisen osan
   meribassikannan hoitotoimenpiteistä.
   Tämä ehdotus käsittää kolmannen osan toimenpiteet, joista on keskusteltu kyseistä kantaa
   koskevia kalastusintressejä omaavien jäsenvaltioiden kanssa. Toimenpiteisiin kuuluvat
   tietyntyyppiseen kalastustoimintaan kuukausittain sovellettavat saalisrajoitukset sekä kielto,
   joka tukee Irlannin jo toteuttamia suojelutoimia. Irlannin kansallisen lainsäädännön mukaan
   irlantilaiset alukset eivät näet saa hyödyntää meribassia kaupallisesti. Vastaavan kiellon
   käyttöönotto ja sen laajentaminen koskemaan kaikkia kyseisellä alueella toimivia EU:n
   aluksia edistäisi kannan elpymistä, sillä sen myötä vältettäisiin kohdennetun kalastuksen
   kasvu ja estettäisiin siirtyminen tälle alueelle. Sen vuoksi esitetään kiellon ottamista käyttöön
   ICES-alueilla VII a–c, g ja j–k siten, että pienimuotoista kalastusta harjoittavien laivastojen
   mukauttamiseksi kalastus olisi kuitenkin jossain määrin sallittua Yhdistyneen
FI                                                   2                                               FI
 ---pagebreak---    kuningaskunnan aluemerellä. Kalastusta olisi vähennettävä myös ICES-alueilla IV b ja c sekä
   VII d, e, f ja h asettamalla kuukausittaiset saalisrajoitukset.
   Meribassia pyydetään sekä tahattomasti että kohdennetusti. Saalisrajoitusten katsotaan
   vaikuttavan ensi sijassa kalastukseen, jossa meribassia pyydetään kohdennetusti. Tällöin
   kalastajilla on mahdollisuus mukauttaa kalastuskäyttäytymistään saaliiden pienentämiseksi.
   Saalisrajoitukset on valittu niin, että tahattomat saaliit voidaan purkaa aluksesta.
FI                                                   3                                         FI
 ---pagebreak---                                                                      2015/0108 (NLE)
                                                        Ehdotus
                                            NEUVOSTON ASETUS
       asetuksen (EU) 2015/104 muuttamisesta tiettyjen kalastusmahdollisuuksien osalta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 43
   artiklan 3 kohdan,
   ottaa huomioon Euroopan komission ehdotuksen,
   sekä katsoo seuraavaa:
   (1)     Kansainvälinen merentutkimusneuvosto (ICES) antoi kesäkuussa 2014 Koillis-
           Atlantin meribassikantaa koskevan tieteellisen lausunnon, jossa se vahvisti, että
           kyseinen kanta on vuodesta 2012 nopeasti heikentynyt. Lisäksi tieteellis-teknis-
           taloudellinen kalastuskomitea (STECF) on arvioinut voimassa olevilla kansallisilla
           toimenpiteillä toteutettua meribassin suojelua ja pitää toimenpiteitä yleisesti
           tehottomina. Meribassi on hitaasti kehittyvä ja kasvava laji. Meribassin
           kalastuskuolevuus Koillis-Atlantilla on nykyisin nelinkertainen kestävän
           enimmäistuoton mukaiseen tasoon nähden.
   (2)     Panemalla täytäntöön Euroopan parlamentin ja neuvoston asetuksen (EU) N:o
           1380/20131 12 artiklaan perustuvan asetuksen (EU) 2015/1112 komissio on
           hyväksynyt kiireellisiä toimenpiteitä meribassin kutualueilla pyytävien pelagisten
           alusten aiheuttaman kalastuskuolevuuden vähentämiseksi.
   (3)     Neuvoston asetusta (EU) 2015/1043 on muutettu neuvoston asetuksella (EU)
           2015/5234 kalastuskuolevuuteen kohdistuvien virkistyskalastuksen vaikutusten
           vähentämiseksi.
   (4)     Saaliita on tarpeen pienentää edelleen, ja sen vuoksi olisi pienennettävä kohdennetun
           kalastuksen saaliita ottamalla käyttöön kuukausittain sovellettavat saalisrajoitukset
           ICES-alueilla IV b ja IV c sekä VII d, VII e, VII f ja VII h. Kuukausittaisia
           saalisrajoituksia olisi sovellettava myös Yhdistyneen kuningaskunnan aluemerellä
           ICES-alueilla VII a ja VII g. Toimenpiteen olisi oltava sellainen, että kalastajat
   1
           Euroopan parlamentin ja neuvoston asetus (EU) N:o 1380/2013, annettu 11 päivänä joulukuuta 2013,
           yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009
           muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston
           päätöksen 2004/585/EY kumoamisesta (EUVL L 354, 28.12.2013, s. 22).
   2
           Komission täytäntöönpanoasetus (EU) 2015/111, annettu 26 päivänä tammikuuta 2015,
           meribassikannan (Dicentrarchus labrax) säilymiseen Kelttienmerellä, Englannin kanaalissa,
           Irlanninmerellä ja eteläisellä Pohjanmerellä kohdistuvan vakavan uhan lievittämiseksi toteutettavista
           toimenpiteistä (EUVL L 20, 27.1.2015, s. 31).
   3
           Neuvoston asetus (EU) 2015/104, annettu 19 päivänä tammikuuta 2015, unionin vesillä ja unionin
           aluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien
           kalastusmahdollisuuksien vahvistamisesta vuodeksi 2015, asetuksen (EU) N:o 43/2014 muuttamisesta
           sekä asetuksen (EU) N:o 779/2014 kumoamisesta (EUVL L 22, 28.1.2015. s. 1).
   4
           Neuvoston asetus (EU) 2015/523, annettu 27 päivänä maaliskuuta 2015, asetusten (EU) N:o 43/2014 ja
           (EU) 2015/104 muuttamisesta tiettyjen kalastusmahdollisuuksien osalta (EUVL L 84, 28.3.2015, s. 1).
FI                                                           4                                                         FI
 ---pagebreak---           pystyvät mukauttamaan nykyistä kalastuskäyttäytymistään meribassin välttämiseksi, ja
          samalla heille olisi oltava sallittua pitää aluksella tietty määrä tahatonta sivusaalista.
   (5)    Irlannin toteuttamat suojelutoimet olisi pidettävä voimassa, ja ne olisi ulotettava
          koskemaan kaikkia ICES-alueilla VII b, VII c, VII j ja VII k toimivia unionin aluksia.
          Toimia olisi sovellettava myös ICES-alueilla VII a ja VII g lukuun ottamatta vesiä,
          jotka sijaitsevat 12 meripeninkulman sisällä perusviivasta Yhdistyneen
          kuningaskunnan suvereniteettiin kuuluvalla alueella.
   (6)    Meribassisaaliita olisi seurattava kuukausittain jäsenvaltioilta kerättävien tietojen
          avulla.
   (7)    Sen vuoksi asetusta (EU) 2015/104 olisi muutettava.
   (8)    Asian kiireellisyyden vuoksi tämän asetuksen olisi tultava voimaan sitä päivää
          seuraavana päivänä, jona se julkaistaan,
   ON HYVÄKSYNYT TÄMÄN ASETUKSEN:
                                                 1 artikla
   Lisätään asetukseen (EU) 2015/104 9 a artikla seuraavasti:
                                               ”9 a artikla
                                   Meribassia koskevat toimenpiteet
            1.     Kielletään unionin aluksia pyytämästä, pitämästä aluksella, siirtämästä,
                   jälleenlaivaamasta ja purkamasta aluksesta 2 kohdassa esitetyt rajat ylittäviä
                   määriä meribassia, joka on pyydetty seuraavilla alueilla:
                   a)      ICES-alueet IV b, IV c, VII d, VII e, VII f ja VII h;
                   b)      vedet, jotka sijaitsevat 12 meripeninkulman sisällä perusviivasta
                   Yhdistyneen kuningaskunnan suvereniteettiin kuuluvalla alueella ICES-alueilla
                   VII a ja VII g.
            2.     Edellä olevaa 1 kohtaa sovellettaessa sovelletaan seuraavia saalisrajoituksia:
                            Pyydystyyppi                    Meribassin suurin sallittu saalis alusta ja
                                                                 kalenterikuukautta kohden (kg)
               OTM tai PTM, välivesi- tai pelagiset                            1 500
                               troolit
            OTB, kaikentyyppiset pohjatroolit, myös                            1 500
            ankkuroitu kierrenuotta ja skotlantilainen
                               nuotta
                Kaikki GN, kaikki ajoverkoilla ja                              1 000
                riimuverkoilla harjoitettu kalastus
               Kaikki LL, kaikki pitkälläsiimalla tai                          1 000
               vapa- ja siimapyydyksellä harjoitettu
                              kalastus
FI                                                   5                                                  FI
 ---pagebreak---                             Kurenuotat                                      3 000
            3.    Unionin aluksiin, jotka käyttävät useampaa kuin yhtä pyydystä yhden
                  kalenterikuukauden aikana, sovelletaan kyseisille pyydyksille 2 kohdassa
                  asetettua alhaisinta saalisrajoitusta.
            4.    Edellä 2 kohdassa asetettuja saalisrajoituksia ei saa siirtää kuukaudelta toiselle
                  eikä alusten välillä.
            5.    Kielletään unionin aluksia pitämästä aluksella, siirtämästä, jälleenlaivaamasta
                  ja purkamasta aluksesta meribassia, joka on pyydetty ICES-alueilla VII b,
                  VII c, VII j tai VII k tai niillä ICES-alueisiin VII a ja VII g kuuluvilla vesillä,
                  jotka sijaitsevat yli 12 meripeninkulman etäisyydellä perusviivasta
                  Yhdistyneen kuningaskunnan suvereniteettiin kuuluvalla alueella.
            6.    Jäsenvaltioiden on ilmoitettava komissiolle kunkin aluksen meribassisaaliit
                  sekä käytetyn pyydyksen tyyppi viimeistään 14 päivän kuluttua kunkin
                  kuukauden päättymisestä.
                                                 2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan
   unionin virallisessa lehdessä.
   Tämä asetus on kaikilta osiltaan velvoittava, ja sitä sovelletaan sellaisenaan kaikissa
   jäsenvaltioissa.
   Tehty Brysselissä
                                                  Neuvoston puolesta
                                                  Puheenjohtaja
FI                                                   6                                                FI